Procesul verbal al şedinţei din data de 14-08-2018
În deschiderea ședinței a avut loc o prezentare a unui ecograf ultraportabil făcută de o firmă de aparatură medicală.
Şedinţa a fost condusă de Manager General  Dr. Grasu Alis.
D-na Manager General a anunțat că va depune o a doua adresă la DSU referitoare la pacienții care solicită de nenumarate ori ambulanța,  cerând referiri la calea de urmat în cazul acestor persoane abuzive.
Ambulanțele noi care vor fi achiziționate vor sosi in 3 tranșe:
-prima tranșă în perioada noiembrie-decembrie 2018
-a doua tranșă în februarie 2019
-a treia tranșă în mai-iunie 2019.
S-a solicitat persoanelor care vor participa cu lucrări la Conferința de medicină de urgență să trimită cererile și sa achite taxa de conferință ce va fi ulterior decontată de SABIF.
Au fost discutate probleme administrative ale Substațiilor. Șefii de Substație au fost anunțați că magazia va fi închisă în perioada 15-20 august și vor trebui să ridice toate materialele necesare pentru această perioadă. Șefii de substații au fost anunțați să se aprovizioneze cu apă minerală pentru perioada 18-19 august când s-a anunțat canicula.
Dl. Nimară, responsabil cu aparatura medicală a anunțat că sunt probleme la injectomate și alte aparate medicale care au o vechime de peste 10 ani deoarece nu se mai găsesc piese de schimb pentru acestea.
Șefa biroului RUNOS a informat pe cei prezenți despre modificările legislative în privința impozitării concediilor medicale, din luna august aplicându-se CAS de 25%, iar din luna septembrie aceasta prevedere se va aplica și pentru concediile de maternitate.
Tot personalul este obligat ca în situații de urgență, când este solicitat, să se prezinte la ture suplimentare. 
[bookmark: _GoBack]De miercuri 22 august vor avea loc 3 zile consecutiv ședințe cu operatoarele, unde se va stabili care vor fi primele operatoare care vor merge în Dispeceratul Unic din Cotroceni.
Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.
În finalul şedinţei au vost vizate caietele de control de la microstaţii.
